**Grozījumi Maksātnespējas likumā**

Izdarīt Maksātnespējas likumā (Latvijas Vēstnesis, 2010, 124., 170. nr.; 2012, 33. nr.; 2013, 142., 188. nr.; 2014, 204., 257. nr.; 2015, 42. nr.; 2017, 5. nr.; 2018, 119. nr.; 2019, 248.A, 253. nr.; 2020, 110.A nr.; 2021, 121.B, 171.A, 236. nr.; 2023, 62., 118. nr.) šādus grozījumus:

1. 20. pantā

papildināt pantu ar 1.1 daļu šādā redakcijā:

"(11) Šā panta pirmās daļas 8. un 9. punktā noteiktie ierobežojumi uz administratoru attiecināmi arī tad, ja administrators:

1) juridiskās personas maksātnespējas procesā vai fiziskās personas maksātnespējas procesā pilda ar administratora pienākumiem saistītas darbības, kurās varētu būt personiski vai mantiski ieinteresēta persona, par kuru ar administratoru Fizisko personu reģistrā ir iekļautas Fizisko personu reģistra likuma 11. panta pirmās daļas 36. punktā noteiktās ziņas (turpmāk – partneris);

2) pilda ar administratora pienākumiem saistītas darbības attiecībā uz tādu kreditoru vai parādnieku, kura dalībnieks, akcionārs, biedrs, pārraudzības, kontroles vai izpildinstitūcijas loceklis ir administratora partneris."

papildināt otrajā daļā aiz vārdiem "pirmajā daļā" ar vārdiem un skaitli "vai 1.1 daļā".

1. Papildināt 72. panta pirmo daļu ar 3.1 punktu šādā redakcijā:

"31) parādnieka dibinātāja, dalībnieka (akcionāra) vai personālsabiedrības biedra, pārvaldes institūciju locekļa partneris."

3. Papildināt 131. panta pirmo daļu ar 1.1 punktu šādā redakcijā:

"11) parādnieka partneris;".

Likums stājas spēkā 2024. gada 1. jūlijā.